39. ΝΟΜΟΘΕΤ. ΔΙΑΤΑΓΜΑ υπ’ αριθ. 1106 της 23 Δεκ. 1941/6 Μαρτ. 1942 Περί ενεχυριάσεως απαιτήσεων της Αγροτικής Τραπέζης της Ελλάδος προς την Τράπεζαν της Ελλάδος. Εκυρώθη δια των υπ’ αριθ. 256/1946 και 292/1946 Πράξεων Υπουργ. Συμβουλίου. Άρθρ.1.-1.Προς ασφάλειαν δανείων ή πιστώσεων πάσης φύσεως χορηγουμένων υπό της Τραπέζης της Ελλάδος εις την Αγροτικήν Τράπεζαν της Ελλάδος και των τόκων αυτών, συνιστάται αυτοδικαίως υπέρ της δανειστρίας Τραπέζης της Ελλάδος, δυνάμει του παρόντος, κατά παρέκκλισιν των περί κοινού ενεχύρου και των ειδικών περί ενεχύρου διατάξεων του Ν.Δ. της 17 Ιουλ. 1923 «περί ειδικών διατάξεων επί Ανωνύμων Εταιρειών» δικαίωμα ενεχύρου επί των πάσης φύσεως απαιτήσεων της Αγροτικής Τραπέζης καθ’ οιουδήποτε τρίτου, των τε υφισταμένων παρ’ αυτή κατά την συνομολόγησιν των τοιούτων δανείων ή πιστώσεων και των εφεξής μέχρις εξοφλήσεως των δανείων των πιστώσεων τούτων γενηθησομένων. 2.Επί του ούτω εκ του Νόμου αυτοδικαίως συνιστωμένου ενεχύρου πάσαι αι εν τοις οικείοις βιβλίοις της Αγροτικής Τραπέζης καταχωρούμεναι απαιτήσεις αυτής θεωρούνται ενεχυριασμέναι και εκχωρημέναι, λόγω ενεχύρου, προς την Τράπεζαν της Ελλάδος, άνευ οπισθογραφήσεως των ενεχυριασμένων εις διαταγήν τίτλων τούτων και άνευ ειδικής περιγραφής και παραδόσεως αυτών προς την δανείστριαν Τράπεζαν της Ελλάδος. 3.Η Τράπεζα της Ελλάδος, ως ενεχυρούχος δανείστρια, δικαιούται, οποτεδήποτε θελήση, να ζητήση την προς αυτήν παράδοσιν πασών ή τινών των ούτω ενεχυριασμένων απαιτήσεων, ας η Αγροτική Τράπεζα οφείλει να παραδώση και να προβή εις την είσπραξιν αυτών ασκούσα και πάντα τα εκ τοιούτων απαιτήσεων πηγάζοντα δικαιώματα της εμπραγμάτου ασφαλείας ή ειδικά προνόμια της οφειλέτιδος αυτής Αγροτικής Τραπέζης άτινα πάντα αυτοδικαίως μεταβιβάζονται μετά των ενεχυριαζομένων απαιτήσεων προς την δανείστριαν Τράπεζαν της Ελλάδος. 4.Μέχρι της εν τη προηγουμένη παραγράφω αιτήσεως προς παράδοσιν των ενεχυριασμένων ως άνω απαιτήσεων δικαιούται η Αγροτική Τράπεζα να εισπράττη και δικαστικώς ακόμη, ενεργούσα ιδίω ονόματι και ιδίαις αυτής δαπάναις, τας εις χείρας της παραμενούσας ενεχυριασμένας απαιτήσεις της, ως επίσης και να αντικαθιστά ταύτας δι’ άλλων, των τελευταίων τούτων αυτοδικαίως θεωρουμένων ως ενεχυριασμένων εις την Τράπεζαν της Ελλάδος προς ασφάλειαν του αρχικού δανείου ή της πιστώσεώς της προς την Αγροτικήν Τράπεζαν. Πάσα δε εν τη τοιαύτη περιπτώσει υπό της Αγροτικής Τραπέζης είσπραξις των εν λόγω απαιτήσεών της θεωρείται γιγνομένη δια λογαριασμόν της Τραπέζης της Ελλάδος εις ην και αποδίδεται εις την 30ήν εκάστου των μηνών Ιανουαρίου, Απριλίου, Ιουλίου και Οκτωβρίου εκάστου έτους της διαρκείας του δανείου ή της πιστώσεως. Η Τράπεζα δε της Ελλάδος θα φέρη τας ούτω εμβαζομένας αυτή εισπράξεις εις πίστωσιν του δανείου ή της πιστώσεως ην αι ούτως εισπραττόμεναι απαιτήσεις ασφαλίζουσι, μέχρι εξοφλήσεως τούτων, των τόκων αυτών και πάσης δαπάνης, κατά τον εν τοις βιβλίοις της σχετικόν ανοικτόν λογαριασμόν. 3.Κατά τα λοιπά επί του τοιούτου ενεχύρου εφαρμόζονται αναλόγως πάσαι αι διατάξεις περί κοινού ενεχύρου και αι του Ν.Δ. της 17 Ιουλ. 1923 «περί ειδικών διατάξεων επί Ανωνύμων Εταιρειών» εφ’ όσον δεν αντίκεινται εις τας διατάξεις των προηγουμένων παραγράφων. Άρθρ.2.-Αι υπό του υπ’ αριθ. 247 της 2/3 Ιουλ. 1941 Ν.Δ/τος προβλεπόμεναι υπέρ της Αγροτικής Τραπέζης πιστώσεις δύνανται να αυξομειώνται κατόπιν κοινής αποφάσεως των Υπουργών επί των Οικονομικών και της Γεωργίας, θα χορηγούνται δε ή ανανεούνται καθ’ όλου ή εν μέρει υπό της Τραπέζης της Ελλάδος τη εκάστοτε αιτήσει της Αγροτικής Τραπέζης, δυναμένης να χρησιμοποιήση το προϊόν της πιστώσεως εις τας ανάγκας του κύκλου των εργασιών της. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 203 Αγροτική Τράπεζα 12.Θ.ζ.39 